CELEX: 32021R1961
Language: hu
Date: 2021-08-05 00:00:00
Title: A Bizottság (EU) 2021/1961 felhatalmazáson alapuló rendelete (2021. augusztus 5.) az (EU) 2019/631 európai parlamenti és tanácsi rendelet I. mellékletének a 2017-ben, 2018-ban és 2019-ben nyilvántartásba vett új személygépkocsik tömege alakulásának figyelembevétele érdekében történő módosításáról (EGT-vonatkozású szöveg)

2021.11.12.   
               
               
                  HU
               
               
                  Az Európai Unió Hivatalos Lapja
               
               
                  L 400/14
               
            
         A BIZOTTSÁG (EU) 2021/1961 FELHATALMAZÁSON ALAPULÓ RENDELETE
         (2021. augusztus 5.)
         az (EU) 2019/631 európai parlamenti és tanácsi rendelet I. mellékletének a 2017-ben, 2018-ban és 2019-ben nyilvántartásba vett új személygépkocsik tömege alakulásának figyelembevétele érdekében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új személygépkocsikra és az új könnyű haszongépjárművekre vonatkozó szén-dioxid-kibocsátási előírások meghatározásáról, valamint a 443/2009/EK és az 510/2011/EU rendelet hatályon kívül helyezéséről szóló, 2019. április 17-i (EU) 2019/631 európai parlamenti és tanácsi rendeletre (1) és különösen annak 14. cikke (2) bekezdésére,
         mivel:
         
                     (1)
                  
                  
                     A 2022., 2023. és 2024. évre vonatkozó, a 14. cikk (1) bekezdésének a) pontjában említett M0 értéket az Unióban 2017-ben, 2018-ban és 2019-ben nyilvántartásba vett összes új személygépkocsi átlagos menetkész tömege alapján kell megállapítani.
                  
               
                     (2)
                  
                  
                     Az (EU) 2019/582 (2), az (EU) 2020/1035 (3) és az (EU) 2021/973 (4) bizottsági végrehajtási határozatban meghatározott, az egyes években nyilvántartásba vett új járművek számával súlyozott értékek alapján a 2017., 2018. és 2019. naptári évben nyilvántartásba vett új személygépkocsik átlagos menetkész tömege 1 398,50 kg volt.
                  
               
                     (3)
                  
                  
                     Az új személygépkocsi-gyártók számára a 2022., 2023. és 2024. naptári évre vonatkozó fajlagos kibocsátási célértékeket ezért az (EU) 2019/631 rendelet I. melléklete A. részének 4. pontjában meghatározott képlet szerint kell kiszámítani, M0 értékként az 1 398,50 értéket használva.
                  
               
                     (4)
                  
                  
                     Az (EU) 2019/631 rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2019/631 rendelet I. melléklete A. részének 4. pontjában az M0 bejegyzés helyébe a következő szöveg lép:
            
               „M0 2021-ben 1 379,88, 2022-ben, 2023-ban és 2024-ben pedig 1 398,50;”.
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. augusztus 5-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 111., 2019.4.25., 13. o.
         
         
            (2)  A Bizottság (EU) 2019/582 végrehajtási határozata (2019. április 3.) az új könnyű haszongépjárművek gyártói számára a 2017. naptári évre, a Volkswagen-csoportosulás és tagjai esetében pedig a 2014., 2015. és 2016. naptári évre vonatkozóan előzetesen kiszámított átlagos fajlagos CO2-kibocsátásoknak és fajlagos kibocsátási célértékeknek az 510/2011/EU európai parlamenti és tanácsi rendelet alapján történő megerősítéséről, illetőleg módosításáról (HL L 100., 2019.4.11., 47. o.).
         
            (3)  A Bizottság (EU) 2020/1035 végrehajtási határozata (2020. június 3.) a személygépkocsi- és könnyűhaszongépjármű-gyártók számára a 2018. naptári évre vonatkozóan előzetesen kiszámított átlagos fajlagos CO2-kibocsátásoknak és fajlagos kibocsátási célértékeknek az (EU) 2019/631 európai parlamenti és tanácsi rendelet alapján történő megerősítéséről, illetőleg módosításáról (HL L 227., 2020.7.16., 37. o.).
         
            (4)  A Bizottság (EU) 2021/973 végrehajtási határozata (2021. június 1.) a személygépkocsi- és könnyűhaszongépjármű-gyártók számára a 2019. naptári évre vonatkozóan, a Dr. Ing. h.c. F. Porsche AG személygépkocsi-gyártó és a Volkswagen csoportosulás esetében pedig a 2014–2018. naptári évekre vonatkozóan előzetesen kiszámított átlagos fajlagos CO2-kibocsátásoknak és fajlagos kibocsátási célértékeknek az (EU) 2019/631 európai parlamenti és tanácsi rendelet alapján történő megerősítéséről, illetőleg módosításáról (HL L 215., 2021.6.17., 1. o.).